Liderul PSD, premierul Marcel Ciolacu, a declarat miercuri, într-o conferință de presă la Buzău, că data alegerilor prezidențiale a fost stabilită în coaliție, că el nu a avut discuții privind modificarea acestei date și că nu va schimba calendarul alegerilor în funcție de rezultatele de la alegerile locale și europarlamentare din 9 iunie.
- „Iertați-mă, eu n-am avut nicio discuție. Avem o decizie în coaliție să avem (alegerile prezidențiale) în septembrie, pe 15 și 29. E o decizie luată. Normal că n-am înaintat documentele în Guvern pentru că avem alte alegeri (pe 9 iunie), dar decizia politică e foarte clară, ăn septembrie sunt alegerile prezidențiale. Nu facem alegeri in functie de scorul cuiva”, a declarat Ciolacu.